અમદાવાદ: ગુજરાત માધ્યમિક અને ઉચ્ચતર માધ્યમિક શિક્ષણ બોર્ડ દ્વારા જુલાઈ માસમાં લેવામાં આવેલી ધોરણ-૧૦ અને ધોરણ-૧૨ની પૂરક પરીક્ષાની ઉત્તરવહી મૂલ્યાંકનની કામગીરી શરૂ કરી દેવામાં આવી હોવાનું જાણવા મળે છે. પૂરક પરીક્ષા પૂર્ણ થતાં સાથે જ ઉત્તરવહી મૂલ્યાંકન હાથ ધરાયું છે અને જેમ બને તેમ વહેલા પરિણામ જાહેર કરવાના પ્રયાસો શરૂ કરાયા છે. જેથી પાસ થયેલા વિદ્યાર્થીઓનું વર્ષ બગડતું અટકશે અને તેમને ચાલુ વર્ષે જ પ્રવેશ મળી શકશે. ઉત્તરવહી મૂલ્યાંકનની કામગીરી પંદર દિવસમાં પૂર્ણ કરી લાઈ માસના અંત સુધીમાં પરિણામ જાહેર કરી દેવાય તેવી શક્યતાઓ વર્તાઈ રહી છે. બોર્ડ દ્વારા ૮ જુલાઈથી ૧૧ જુલાઈ દરમિયાન પૂરક પરીક્ષા લેવામાં આવી હતી